Dr. Hafeez Malik (Urdu: ڈاکٹرحفيظ ملک‎‎) (an haife shi a shekara ta alif 1930, a Lahore - ya rasu a ranar 20 ga watan Afirilun 2020) Bapakistanen Amurka ne dan siyasa, masanin Kimiyya, sannan kuma farfesa ne a fannin Kimiyyar Siyasa a jami'ar Villanova da ke Pennsylvania. Bayan karatun sakandare a Makarantar Sakandare ta Mishan, Lahore, ya sauke karatu daga makarantar Kwalejin Gwamnati, Lahore tare da digirin BA a cikin shekara ta alif 1949. Bayan shekara daya a kwalejin koyon aikin lauya, ya zo Amurka a matsayin dalibi a Jami'ar Syracuse, inda ya kammala digirinsa na biyu a fannin aikin jarida da dangantakar kasa da kasa, sannan ya yi digirin digirgir. a fannin kimiyyar siyasa a shekara ta alif 1960. Yayinda yake dalibi, ya kuma yi aiki da jaridar Urdu ta Pakistan a matsayin wakilin. A cikin shekara ta alif 1961, ya shiga Jami'ar Villanova, inda yake aiki a matsayin farfesa a fannin kimiyyar siyasa . Daga shekara ta alif 1961 zuwa shekara ta alif 1963, da kuma daga shekara ta alif 1966 zuwa yanzu, ya kasance farfesa ne mai kawo ziyara a Cibiyar ba da Harkokin Waje ta Ma’aikatar Harkokin Wajen Amurka .